Սյունիքի մարզի ընդհանուր իրավասության առաջին ատյանի դատարանի Սիսիանի նստավայրում, որտեղ քննվում են միայն քաղաքացիական գործեր, վերջին մեկ ամսում դատավոր Իգնատ Բեգլարյանի կողմից նշանակվել է 129 դատական նիստ, որից 93-ի հայցվոր կողմը բանկերն ու վարկային կազմակերպություններն են՝ գումարի բռնագանձման պահանջով:Մայիսի 17-ին նշանակված էր 4 դատական նիստ: Ժամը 10:00-ին նախատեսված էր քաղաքացի Արա Պողոսյանի դեմ գումարի բռնագանձման պահանջով «ՎՏԲ-Հայաստան բանկ» ՓԲԸ-ի դատական նիստը, սակայն կողմերի բացակայության պատճառով այն հետաձգվեց : Հաջորդ դատական նիստը նույն պահանջով էր. «Ակբա Կրեդիտ Ագրիկոլ Բանկ» ՓԲԸ -ի կողմից ներկայացված է հայցադիմում՝ ընդդեմ Վաչիկ Գրիգորյանի, Զվարդ Բաբայանի,Էդիկ Գրիգորյանի, Վանդիկ Հարությունյանի, Վարուժան Ստեփանյանի՝ 6,784 ԱՄՆ դոլարին համարժեք ՀՀ դրամ գումարի բռնագանձման պահանջով: